Document ID: 31985R0562

*****
ΚΑΝΟΝΙΣΜΟΣ (ΕΟΚ) αριθ. 562/85 ΤΗΣ ΕΠΙΤΡΟΠΗΣ
της 4ης Μαρτίου 1985
για όγδοη τροποποίηση του κανονισμού (ΕΟΚ) αριθ. 1371/84 περί καθορισμού των λεπτομερειών εφαρμογής της συμπληρωματικής εισφοράς που αναφέρεται στο άρθρο 5γ του κανονισμού (ΕΟΚ) αριθ. 804/68 στον τομέα του γάλακτος και των γαλακτοκομικών προϊόντων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1557/84 (2), και ιδίως το άρθρο 5γ παράγραφος 7,
τον κανονισμό (ΕΟΚ) αριθ. 857/84 του Συμβουλίου της 31ης Μαρτίου 1984 που αφορά τους κανόνες για την εφαρμογή της εισφοράς που αναφέρεται στο άρθρο 5γ του κανονισμού (ΕΟΚ) αριθ. 804/68 στον τομέα του γάλακτος και των γαλακτοκομικών προϊόντων (3), όπως τροποποιήθηκε τελευταία από τον κανονισμό (ΕΟΚ) αριθ. 1557/84, και ιδίως το άρθρο 13,
Εκτιμώντας:
ότι ο κανονισμός (ΕΟΚ) αριθ. 1371/84 της Επιτροπής (4), όπως τροποποιήθηκε τελευταία από τον κανονισμό (ΕΟΚ) αριθ. 402/85 (5), καθόρισε τις λεπτομέρειες εφαρμογής της συμπληρωματικής εισφοράς·
ότι το άρθρο 12 παράγραφος 2 του κανονισμού (ΕΟΚ) αριθ. 1371/84 προβλέπει ότι η είσπραξη της συμπληρωματικής εισφοράς πραγματοποιείται εντός σαράντα πέντε ημερών μετά τη λήξη κάθε τριμήνου·
ότι είναι σκόπιμο, λαμβανομένων υπόψη των μεταβολών που επέφερε στο καθεστώς το Συμβούλιο κατά την τελευταία συνεδρίασή του, να επιτραπεί στα κράτη μέλη, επί μεταβατικής βάσης, να παρεκκλίνουν από τον κανόνα των προσωρινών τριμηνιαίων εισφορών που προβλέπεται στο άρθρο 9 του κανονισμού (ΕΟΚ) αριθ. 857/84, έτσι ώστε η εισφορά να εισπραχθεί μόνον στο τέλος της πρώτης ετήσιας περιόδου και εντός σαράντα πέντε ημερών μετά τη λήξη της περιόδου αυτής·
ότι τα μέτρα προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 15 παράγραφος 1 του κανονισμού (ΕΟΚ) αριθ. 1371/84, τα στοιχεία γ) και δ) αντικαθίστανται από το ακόλουθο σημείο γ):
«γ) επιτρέπεται στα κράτη μέλη, εκτός της Ελλάδας και της Ιταλίας, να εισπράξουν την εισφορά για την πρώτη δωδεκάμηνη περίοδο, εντός 45 ημερών μετά το τέλος της περιόδου αυτής.»
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 4 Μαρτίου 1985.

Labels: 17
6